Tob.11.19 Et indicavit patri suo Thobias, quoniam perfecta est via illius bene a Domino Deo, et quia adtulit pecuniam. Et quemadmodum accepit Sarram filiam Raguhelis uxorem, et quia venit et ipsa, et iam proximo est portae Ninive. Et gavisi sunt Thobis et Anna, et exierunt in obviam nurui suae, et videbant Thobin, qui erant in porta Ninive, venientem, et ambulantem cum omni virtute sua, nemine dante ei manum. Et mirabantur. Et confitebatur Thobis, et benedicebat magna voce Deum, et ambulabat cum gaudio coram omnibus, quoniam misertus est illius Deus, et aperuit oculos eius. Et ut adpropinquavit Thobias, adducens Sarram uxorem suam, benedixit illi Thobis, dicens, Intra sana Sarra filia. Benedictus Deus, qui adduxit te ad nos, et benedictus pater tuus, et mater tua, et benedictus Thobias filius meus, et benedicta tu filia. Intra in domum tuam sana, in benedictione et gaudio. In illa die erat gaudium magnum omnibus Iudaeis, qui erant in Ninive.